10. ΝΟΜΟΘΕΤ. ΔΙΑΤΑΓΜΑ υπ’ αριθ. 1289 της 29/31 Οκτ. 1949 (ΦΕΚ Α΄ 293) Περί μονιμοποιήσεως των πολιτικών υπαλλήλων του Οίκου Ναύτου και του Γραφείου Ευρέσεως Ναυτικής Εργασίας. Άρθρ.1.-1.Οι κατά την δημοσίευσιν του παρόντος πολιτικοί υπάλληλοι πάσης φύσεως και κατηγορίας οι προσληφθέντες δια τας ανάγκας των υπηρεσιών του εν Πειραιεί Οίκου Ναύτου και του Γραφείου Ευρέσεως Ναυτικής Εργασίας οπουδήποτε και αν υπηρετώσιν, αμειβόμενοι δε εκ του Κεφαλαίου Ανεργίας και Ασθενείας Εργατών Θαλάσσης, δύνανται να μονιμοποιηθώσιν εις τας υπό του παρόντος Νόμου προβλεπομένας οργανικάς θέσεις κατά την εν τω επομένω άρθρω διαδικασίαν εφ’ όσον: α)Κριθώσιν ως σωματικώς και πνευματικώς υγείς. β)Είναι στρατολογικώς εν τάξει. γ)Δεν κατεδικάσθησαν ή δεν καταδιώκονται δια πράξεις συνεπαγομένας τας υπό των άρθρ. 21 και 22 του Ποινικού Νόμου στερήσεις. δ)Κέκτηνται ενδεικτικόν δευτέρας τουλάχιστον τάξεως οκταταξίου γυμνασίου. ε)Κέκτηνται υπερδιετή υπηρεσίαν ως υπάλληλοι αμειβόμενοι εκ του Κεφαλαίου Ανεργίας. 2.Δι’ αποφάσεως του Υπουργού της Εμπορικής Ναυτιλίας ορισθήσονται αι λεπτομέρειαι της υγειονομικής εξετάσεως των υπό μονιμοποίησιν υπαλλήλων και τα προσαχθησόμενα πιστοποιητικά. Άρθρ.2.-1.Επιτροπή συγκροτηθησομένη δι’ αποφάσεως του Υπουργού Εμπορικής Ναυτιλίας, εκ τριών Ανωτέρων Λιμενικών Αξιωματικών, εξ ενός μέλους της Διοικητικής Επιτροπής του Οίκου Ναύτου και ενός μέλους του Διοικητικού Συμβουλίου του Γραφείου Ευρέσεως Ναυτικής Εργασίας υπό την Προεδρείαν του ανωτέρου ή εν ισοβαθμία του αρχαιοτέρου Λιμενικού Αξιωματικού θέλει προβή εντός ορισθησομένης παρά του Υπουργού προθεσμίας εις την σύνταξιν δύο πινάκων περιλαμβανόντων τους υπαλλήλους εκάστης των εν άρθρ. 1 αναφερομένων υπηρεσιών, οίτινες κατά την κρίσιν αυτής δέον: α)Να μονιμοποιηθώσιν ως υπαλληλικόν προσωπικόν μιας των υπηρεσιών τούτων, με τον βαθμόν του γραφέως, και  β)Να παραμείνωσιν ως έκτακτοι επί μηνιαίω μισθώ ή ημερομισθίω. 2.Η Επιτροπή προς σχηματισμόν ορθής και δικαίας κρίσεως λαμβάνει υπ’ όψιν τον χρόνον υπηρεσίας εκάστου υπαλλήλου, τα παρά τη υπηρεσία υπάρχοντα στοιχεία, φύλλα ποιότητος ή εκθέσεις των Προϊσταμένων των υπαλλήλων περί της επαγγελματικής ικανότητος, υπηρεσιακού ζήλου, επιδόσεως, διαγωγής, ήθους και χαρακτήρος και τα γραμματικά αυτών προσόντα, αποφάσεις περί του καθορισμού του μισθού ή της ημερησίας αποζημιώσεως των εν λόγω υπαλλήλων, αποφαίνεται δε κατά πλειοψηφίαν, της αποφάσεώς της ούσης υποχρεωτικής δια τον Υπουργόν. 3.Ο Υπουργός της Εμπορικής Ναυτιλίας λαμβάνων υπ’ όψιν τους κατά την προηγουμένην παράγραφον συνταχθέντας πίνακας εκδίδει απόφασιν δημοσιευομένην εις την Εφημερίδα της Κυβερνήσεως, δι’ ης αποφαίνεται: α)Περί της μονιμοποιήσεως εις τας εν άρθρ. 1 αναφερομένας υπηρεσίας ή β)Διατηρήσεως ως εκτάκτων των υπηρετούντων εις αυτάς κατά την δημοσίευσιν του παρόντος υπαλλήλων. 4.Εντός οκτώ ημερών από της κοινοποιήσεως της περί μονιμοποιήσεως πράξεως του Υπουργού Εμπορικής Ναυτιλίας ο μονιμοποιούμενος υπάλληλος υποχρεούται όπως υποβάλη ιεραρχικώς εις το Υπουργείον Εμπορικής Ναυτιλίας δήλωσιν περί της αποδοχής της περί μονιμοποιήσεως αποφάσεως του Υπουργού, μεθ’ ο ορκιζόμενος ενώπιον του Διευθυντού της υπηρεσίας του τον όρκον του υπαλλήλου, καθίσταται υπάλληλος μόνιμος. 5.Οι μη υποβάλλοντες εμπροθέσμως την εν τη προηγουμένη παραγράφω αναφερομένην δήλωσιν ως και οι μη προσερχόμενοι εντός της ταχθείσης προθεσμίας όπως δώσωσι τον όρκον του υπαλλήλου θεωρούνται ως αποχωρήσαντες της υπηρεσίας οικεία βουλήσει μη δικαιούμενοι εις αποζημίωσίν τινα. Άρθρ.3.-1.Οι κατά τ’ ανωτέρω μονιμοποιούμενοι υπάλληλοι εξελίσσονται μισθολογικώς συμφώνως προς τας διατάξεις του Νόμ. 610/1945. 2.Πάντα τα επιδόματα, προσαυξήσεις λόγω πολυετούς υπηρεσίας ή οικονομικής προαγωγής και παντός είδους αποζημιώσεις παρεχόμεναι εις τους μονίμους Δημοσίους υπαλλήλους κατά τας ισχυούσας εκάστοτε διατάξεις χορηγούνται επίσης και εις τους περί ων το παρόν Ν.Δ/μα υπαλλήλους. 3.Ο προ της ισχύος του παρόντος και μέχρι μονιμοποιήσεως διανυθείς υπό των κατά τας διατάξεις του παρόντος μονιμοποιουμένων υπαλλήλων χρόνος υπηρεσίας αυτών ως υπαλλήλων εις τα Ιδρύματα αρμοδιότητος του Υπουργείου Εμπορικής Ναυτιλίας λαμβάνεται υπ’ όψιν δια τον καθορισμόν της μισθολογικής αυτών εντάξεως και τον υπολογισμόν του επιδόματος πολυετούς υπηρεσίας. 4.Υπάλληλοι λαμβάνοντες κατά την μονιμοποίησίν των, αποδοχάς συνολικώς ανωτέρας των αποδοχών ων ήθελον δικαιωθή κατά τον Νόμ. 610 μετά την μονιμοποίησίν των, εξακολουθούν να λαμβάνουν τας ανωτέρας αυτάς αποδοχάς μέχρι ου δια προσαυξήσεως του μισθού λόγω πολυετούς υπηρεσίας υπολειφθώσιν αύται των αποδοχών του Νόμ. 610/1945 οπότε λαμβάνουν ταύτας. (Αντί της σελ. 601) Σελ. 601(α) 192-87 Γραφεία Ευρέσεως Ναυτικής Εργασίας 19.Θ.α.10 199 Άρθρ.4.-Οι ως έκτακτοι διατηρούμενοι υπάλληλοι λαμβάνουσιν ημερησίαν αποζημίωσιν, ουχί ανωτέραν του ενός τριακοστού των αποδοχών του βαθμού του γραφέως α΄ οριζομένην δι’ αποφάσεως του Διοικητικού Συμβουλίου ή της Διοικητικής Επιτροπής του ιδρύματος εις ο ανήκουσιν και εγκρινομένην παρά του Υπουργού Εμπορικής Ναυτιλίας. Ούτοι απολύονται της υπηρεσίας, δι’ αποφάσεως του υπουργού Εμπορικής Ναυτιλίας δια λόγους πειθαρχικούς ή λόγω υπηρεσιακής ανεπαρκείας επί τη ητιολογημένη αποφάσει του Δ.Σ. ή της Διοικητικής Επιτροπής του Ιδρύματος εις ο ανήκουν ή παρ’ ου μισθοδοτούνται. Ούτοι απολύονται επίσης της υπηρεσίας λόγω ψυχικής ή σωματικής ανεπαρκείας ή ανικανότητος κατόπιν συμφώνου γνωμοδοτήσεως της Ανωτάτης Ναυτικής Υγειονομικής Επιτροπής λαμβάνοντες επί τη απολύσει των αποζημίωσιν ίσην προς το σύνολον των κατά μήνα αποδοχών αυτών, τόσων μηνών όσα είναι και τα έτη υπηρεσίας των, της υπερβαινούσης τους εξ μήνας υπηρεσίας θεωρουμένης ως υπηρεσίας έτους, της δε κατωτέρας των εξ μηνών μη λαμβανομένης υπ’ όψιν. Άρθρ.5.-(Κατηργήθη δια του άρθρ. 7 Ν.Δ. 3378/ 1955, κατωτ. αριθ. 13). Άρθρ.6.-1.Πάσαι αι αποδοχαί εν γένει αποζημιώσεις, οδοιπορικά έξοδα και πάσα εν γένει επί των εν ισχύϊ εκάστοτε διατάξεων στηριζομένη δαπάνη των υπαλλήλων του Οίκου Ναύτου και των Γραφείων Ευρέσεως Ναυτικής Εργασίας βαρύνουσι το Κεφάλαιον Ανεργίας και Ασθενείας εργατών θαλάσσης. 2.(Κατηργήθη δια του άρθρ. 7 Ν.Δ. 3378/1955, κατωτ. αριθ. 13). Άρθρ.7.-Η μετάθεσις ή απόσπασις υπαλλήλων από της μιας εις ετέραν υπηρεσίαν εκ των εν άρθρ. 1 του παρόντος ή των λοιπών υπηρεσιών αρμοδιότητος Υ .Ε.Ν. γίνεται δι’ αποφάσεως του Υπουργού Εμπορικής Ναυτιλίας εκδιδομένης μετά πρότασιν της Διοικητικής Επιτροπής ή του Διοικητικού Συμβουλίου της υπηρεσίας εις ην ανήκει ο υπάλληλος και ομοίαν πρότασιν της Διοικ. Επιτροπής ή του Συμβουλίου της Υπηρεσίας εις ην μετατίθεται ή αποσπάται. Άρθρ.8.-(Κατηργήθη δια του άρθρ. 7 Ν.Δ. 3378/ 1955, κατωτ. αριθ. 13). Άρθρ.9.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως αφ’ ης καταργείται πάσα αντικειμένη διάταξις. Σελ. 602(α) 